ধাপ পদ্ধতিতে জমির আইলে শাকসবজি চাষ করে জেলার পশ্চাত্পদ বিল এলাকার চাষিরা ব্যাপক সাফল্য পেয়েছেন। গোপালগঞ্জ জেলার বৃহত্তম  জলাভূমি কোটালীপাড়া উপজেলার বাঘিয়ার বিল, ও মুকসুদপুর উপজেলার চান্দার বিলের অন্তত ৫০টি গ্রামে জমির আইলে এ পদ্ধতিতে চাষ হয়েছে। এ পদ্ধতিতে চাষের জন্য ডিসেম্বরের শুরুতে কচুরিপানা দিয়ে জমির আইলে ধাপ তৈরি করা হয়। তারপর শাকসবজি চাষ করা হয়। ধাপ পদ্ধতিতে চাষাবাদ করে কৃষক ফলন ও অর্থ দুই-ই পান।